Babban taron PDP: Karya ne ban janye ba - Saraki ▷ Legit.ng
Babban taron PDP: Karya ne ban janye ba - Saraki
5 months ago 3241 views by Abubakar Nura Bala
Shugaban majalisar dattawa, Bukola Saraki a ranar Juma’a, 5 ga watan Oktoba yace shi bai janyewa kowa ba kuma ba zai taba janyewa ba a kokarinsa na ganin ya mallaki tikitin takarar shugabancin kasa na jam’iyyar Peoples Democratic Party (PDP) a zaben fidda gwani da za’a gudanar a karshen mako ba.
Ofishin kamfen din babban dan majalisae ya bayyana cewa rade-radin dake yawo na cewa ya janye duk karya ne da kuma kokarin kawo rudani a tsakanin magoya bayansa.
Gabannin babban taron PDP da za’a gudanar a ranar Asabar, 6 ga watan Oktoba, rahotanni sun fara yawo game da cewa wasu yan takara 12 sun janye ma junansu, amma wadanda aka ambata a rahoton sun karyata lamarin.
KU KARANTA KUMA: Yanzu Yanzu: Jimi Agbaje ya yi nasarar samun tikitin PDP a Lagas
Da farko mun ji cewa cewa shugaban majalisar dattawa, Bukola Saraki na fuskantar matsin lamba kan cewa ya hakura da kudirinsa na takarar kujeran shugaban kasa sannan ya marawa Atiku Abubakar, tsohon mataimakin shugaban kasa baya don ganin ya samu tikitin takarar shugabancin kasa na PDP.
A cewar wani shafin yanar gizo, Sahara Reporters, wata majiya na daya daga cikin makusantar ýan takaran ya bayyana cewa Atiku na ta tattaunawa da sauran yan takara irin su Saraki. Majiyar tace:
“Atiku na ta tattaunawa da sauran yan takara irin su Saraki tare da burin ko zasu janye nasu kudirin, don filin ya zama na Atiku da Tambuwal a babban taron jam’iyyar."
NYSC 2018 Linda Ikeji net worth Ankara designs Richest man in Africa Check Glo data balance
Dalilin da ya sanya na juyawa Adeleke baya a zaben Osun zagaye na biyu - Omisore